האוקטגון (מצרים)

האוקטגון (בערבית: الأوكتاجون) הוא קומפלקס בו שוכנים מפקדת הפיקוד האסטרטגית החדשה של משרד ההגנה המצרי והכוחות המזוינים של מצרים. המתחם, הממוקם בבירה המנהלית החדשה של המדינה, משתרע על פני שטח של כ-89 אלף דונמים ונחשב למרכז הפיקוד והשליטה הצבאי הגדול ביותר במזרח התיכון. הקמת המתחם מהווה חלק מרכזי בתוכנית המודרניזציה של הצבא המצרי וחלק מחזון מצרים 2030 בהובלת הנשיא עבד אל-פתאח א-סיסי, ונועדה לרכז את מוסדות הריבונות וניהול המשברים של המדינה במתחם מוגן ומתקדם אחד. שמו של המתחם נגזר מהמבנה הגיאומטרי שלו, המורכב מ-8 בניינים מרכזיים בצורת מתומן (אוקטגון) המקיפים שני מבנים פנימיים. העיצוב הארכיטקטוני משלב בין מוטיבים מודרניים לבין הארכיטקטורה המצרית העתיקה. ששת המרכזים של האוקטגון המטה כולל כ-13 אזורים, שלכל אחד מהם תפקיד ספציפי. באוקטגון יש מלבד המשרדים הביטחוניים עצמם גם בית ספר, פרויקט מגורים, בתי חולים, קניונים ומתחמים נוספים שישרתו את העובדים במתחם ואת התושבים שמתגוררים בסמוך אליו. מרכז הנתונים האסטרטגי המאוחד - מכיל את כל הנתונים של מוסדות המדינה. מרכז הבקרה של הרשת האסטרטגית - שולט בגוף המינהלי של המדינה. מרכז ניהול ותפעול שירותים ממלכתי - שולט בסוכנויות המדינה ובמתקניה. מרכז בקרת רשתות וטלקומוניקציה - מבטיח את יציבות התקשורת ברחבי המדינה מרכז חירום ובטיחות - מנהל שירותי חירום ושירותי אבטחה בשטח. מרכז תחזית מזג אוויר - מכין את מרכז ההגנה הממלכתי במקרה של אסונות טבע מכל סוג. ביקורת חנוכת המתחם עוררה ביקורת חריפה מצד כלכלנים, עיתונאים ומתנגדי המשטר, הטוענים כי מדובר בפרויקט יקר במיוחד שהוקם בזמן שמצרים מתמודדת עם אינפלציה גבוהה, חוב חיצוני כבד ומשבר כלכלי מתמשך. לטענתם, הכספים שהושקעו בפרויקט היו יכולים להיות מופנים לשיפור שירותי הבריאות, החינוך והתשתיות. גם במישור הביטחוני עולות שאלות. חלק מהפרשנים מצביעים על היתרונות שבמרכז פיקוד מתקדם ומאוחד, אך אחרים מזהירים כי ריכוז מערכות הפיקוד והשליטה במתחם אחד עלול ליצור נקודת תורפה במקרה של מתקפה או אירוע סייבר משמעותי. ראו גם בניין המטה הכללי (מוסקבה) בניין המטה הכללי (סנקט פטרבורג) בניין משרד ההגנה של רוסיה והמרכז הלאומי לניהול הגנת הפדרציה הרוסית הפנטגון קישורים חיצוניים הערות שוליים